Baday
Baday – urugʻ nomi. Asosan Xiva xonligi hududida yashab, Amudaryo boʻylarida chorvachilik bilan shugʻullangan. 19-asrning birinchi choragida Surxon vodiysiga, Bekoboddan Zomin dashtlarigacha tarqalgan. Qoraqalpogʻistonning Beruniy tumani shimoli-gʻarbida, Amudaryoning oʻng qirgʻogʻida uz. 20 km, eni 4–5 km boʻlgan toʻqayni hozir ham Badaytoʻqay deyishadi.